અમદાવાદ: શહેરના કાલુપુર રેલવે સ્ટેશન પર મુસાફરો અને તેમને મૂકવા આવતા સંબંધીઓનાં વાહનોના પાર્કિંગ માટે પશ્ચિમ રેલવે દ્વારા ચાર જગ્યાએ પે એન્ડ પાર્કિંગનો કોન્ટ્રાકટ આપવામાં આવ્યો છે. રેલવેતંત્ર દ્વારા કોન્ટ્રાકટરને વાહન પાર્કિંગ માટે ચાર્જ નક્કી કરીને આપવામાં આવ્યા છે છતાં કોન્ટ્રાકટરો વાહનચાલકો પાસેથી મન ફાવે તેટલી રકમ ઉઘરાવી રહ્યા છે. જીએસટી લાગુ થયા બાદ પાર્કિંગના ચાર્જ બદલાયા હોવા છતાં જૂની રસીદ વાહનચાલકોને આપવામાં આવે છે અને પૈસા ઉઘરાવાય છે. કોન્ટ્રાકટ આપ્યા બાદ રેલવેતંત્ર દ્વારા કોઈ ધ્યાન આપવામાં ન આવતાં પાર્કિંગના કોન્ટ્રાક્ટર બેફામ રીતે વાહનચાલકોને લૂંટી રહ્યા છે.